ลุ้น SET บวกต่อ! รับ “จีดีพี” ไตรมาส 3 ขยายตัว สะท้อนเศรษฐกิจครึ่งปีหลังสดใส
แนวโน้ม SET เช้าบวกต่อ! รับตัวเลข GDP ไทย ไตรมาส 3 ขยายตัว 4.5% สะท้อนการเติบโตทางเศรษฐกิจที่เร่งตัวขึ้นในครึ่งปีหลังนี้
แนวโน้ม SET เช้าบวกต่อ! รับตัวเลข GDP ไทย ไตรมาส 3 ขยายตัว 4.5% สะท้อนการเติบโตทางเศรษฐกิจที่เร่งตัวขึ้นในครึ่งปีหลังนี้
22 พ.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งไซด์เวย์ถึงไซด์เวย์อัพ โดยได้รับแรงหนุนจากปัจจัยภายในประเทศ หลังจากวานนี้สภาพัฒนาการเศรษฐกิจและสังคมแห่งชาติ (สภาพัฒน์) ประกาศตัวเลข GDP ไตรมาส 3/65 ขยายตัวสูงถึง 4.5% สะท้อนภาพเศรษฐกิจเร่งตัวขึ้นในช่วงครึ่งปีหลัง
ขณะที่ปัจจัยบวกจากต่างประเทศมาจากการที่นางแมรี ดาลี ประธานธนาคารกลางสหรัฐ (เฟด) สาขาซานฟรานซิสโก แนะนำให้เฟดใช้ความระมัดระวังในการดำเนินนโยบายการเงินเพื่อหลีกเลี่ยงภาวะเศรษฐกิจชะลอตัว และนางลอเรตตา เมสเตอร์ ประธานเฟดสาขาคลีฟแลนด์ได้ออกมาแสดงความในทางเดียวกัน โดยสนับสนุนให้เฟดปรับขึ้นดอกเบี้ยในอัตราที่ชะลอลงในการประชุมเดือนธ.ค.นี้
สำหรับการลงทุนโดยรวมวันนี้ แนะเน้นกลุ่ม Domestic Play โดยให้แนวรับ 1,611 จุด และแนวต้าน 1,625-1,630 จุด